[{"text_idx": "#000002", "text": "Our research response to COVID-19"}, {"text_idx": "#000003", "text": "Archwiliodd yr astudiaeth hon y mathau o ymyriadau ac argymhellion polisi yr hoffai rhieni eu gweld yn cael eu sefydlu."}, {"text_idx": "#000005", "text": "Mae gordewdra mewn plentyndod yn her fawr i iechyd cyhoeddus. Yng Nghymru, canfu\u2019r Rhaglen Mesur Plant Genedlaethol gyntaf, a gyhoeddwyd yn 2013, fod 22% o ddisgyblion dosbarth derbyn (4-5 oed) dros bwysau neu\u2019n ordew."}, {"text_idx": "#000006", "text": "Mae Llywodraeth y Deyrnas Unedig wedi codi pryderon yngly\u0302n a\u0302 bwyta gormod o fwyd sy\u2019n cynnwys llawer o halen, braster a siwgr, a\u2019r canlyniadau iechyd negyddol tymor hir i blant ac anghydraddoldeb iechyd. Mae ymdrechion i newid ymddygiad dietegol wedi amrywio o ddarparu gwybodaeth a chymhellion ar gyfer ffordd iach o fyw, i fesurau rheoleiddiol fel canllawiau prydau bwyd ysgol, gwell labelu bwyd a chyfyngu ar hysbysebu cynhyrchion bwyd afiach sydd wedi\u2019u bwriadu ar gyfer plant. Fodd bynnag, mae plant yn parhau i weld hysbysebion am fwyd sothach yn ystod adegau pan fydd y teulu\u2019n gwylio\u2019r teledu."}, {"text_idx": "#000007", "text": "Mae\u2019r lefelau gordewdra presennol yn dangos nad yw addysgu yngly\u0302n a\u0302 dewisiadau iach yn sicrhau gwell arferion dietegol o reidrwydd, a bod lefelau gordewdra\u2019n parhau i fod yn uchel. Archwiliodd yr astudiaeth hon y prif rwystrau rhag dewisiadau dietegol sy\u2019n wynebu rhieni a\u0302 babanod, a\u2019r mathau o ymyriadau ac argymhellion polisi yr hoffai rhieni eu gweld yn cael eu sefydlu i hyrwyddo amgylchedd bwyd iachach."}, {"text_idx": "#000008", "text": "Cynhaliwyd 61 cyfweliad a\u0302 darpar rieni a rhieni plant ifanc (61 mam a 35 tad). Dewiswyd y teuluoedd yn o\u0302l lefelau amddifadedd cymunedol ac roeddent yn samplau cynrychioliadol o gymdogaethau difreintiedig a chefnog."}, {"text_idx": "#000010", "text": "Mae argymhellion yr astudiaeth hon yn rhoi dealltwriaeth werthfawr i weithwyr iechyd proffesiynol, llunwyr polisi lleol a chenedlaethol, y cyfryngau a\u2019r diwydiant bwyd yngly\u0302n a\u0302\u2019r rhwystrau amrywiol rhag bwyta\u2019n iach sy\u2019n wynebu rhieni. Gellir defnyddio\u2019r canfyddiadau i ymgysylltu a\u0302\u2019r cyhoedd, herio achosion anghydraddoldeb o ran deiet, a theilwra gwybodaeth i\u2019r rhai hynny sydd a\u0302\u2019r angen mwyaf."}, {"text_idx": "#000011", "text": "Gweld Mwy o Astudiaethau Achos"}, {"text_idx": "#000012", "text": "Anhwylderau bwyta a chamddefnyddio inswlin mewn plant a phobl ifanc a\u0302 diabetes"}, {"text_idx": "#000014", "text": "Argymhellion newydd ar sail tystiolaeth ynghylch rheoli ffibromyalgia"}]